b'\n_START_ARTICLE_\nRu\xc5\xa1a\n_START_PARAGRAPH_\nRu\xc5\xa1a je zgornja plast naravnih tal, katero v prete\xc5\xbeni meri zapolnjuje rastlinska plast ali rastlinska odeja. To je plast tal, ki jo najdemo na zemeljskih povr\xc5\xa1inah, kot so pa\xc5\xa1niki in travniki. Zemlja, ki sestavlja zgornjo plast tal, je prepredena s koreninami \xc5\xa1tevilnih rastlin, kot so trave, metuljnice, mahovi, ipd. Ravno gostota rastlin in njihova koreninska prepletenost pa je tudi glavni razlog prepre\xc4\x8devanja erozije tal. Prav tako ru\xc5\xa1a \xc5\xa1\xc4\x8diti pred prehitro in preveliko izsu\xc5\xa1itvijo tal, ker omogo\xc4\x8da absorbcijo in zadr\xc5\xbeevanje dolo\xc4\x8dene koli\xc4\x8dine vode. Ru\xc5\xa1a je naravno \xc5\xbeivljenjsko okolje ali habitat za \xc5\xa1tevilne \xc5\xbeivalske vrste (insekti, glodalci,...), hkrati pa je tudi podro\xc4\x8dje izobilja hrane za \xc5\xa1tevilne druge \xc5\xbeivali._NEWLINE_Predvsem travnata ru\xc5\xa1a je lahko tudi gojena. Na primernih (kvalitetnih, ravnih) zemeljskih povr\xc5\xa1inah (njiva) se zaseje izbrana vrsta (ali me\xc5\xa1anica) trave; po kon\xc4\x8dani rasti se s posebnim strojem odlu\xc5\xa1\xc4\x8di celotna plast travnate ru\xc5\xa1e, ki se nato dostavi (obi\xc4\x8dajno v zvitkih \xc5\xa1irine 1m) naro\xc4\x8dniku za ureditev travnatih povr\xc5\xa1in, trat. Tak na\xc4\x8din zagotavlja hitro in kvalitetno zatravitev povr\xc5\xa1in pri urejanju okolice novogradenj, parkov, za nogometna igri\xc5\xa1\xc4\x8da, ipd.'